Rupiah Indonesia

Rupiah (lambang: Rp; kod mata duit : IDR) nya mata duit rasmi Indonesia, dikeluarka sereta dikuasa Bank Indonesia. Nama iya datai ari leka jaku Sanskrit ke mai reti pirak, rupyakam (). Kekadang, orang Indonesia mega ngena leka jaku  enggau enda rasmi dalam nyebut rupiah dalam duit syiling. Duit rupiah dibagi ngagai 100 sen, taja pan inflasyen ti tinggi udah ngasuh semua duit syiling enggau duit keretas ti diberi dalam sen nyau enda dikena agi.

Rupiah diberi kelala raban nasionalis Indonesia dalam taun 1946 ti beperang ngulihka merdeka. Iya nganti versyen gulden Hindia Belanda ti dipansutka Jipun ti udah diberi kelala maya dipegai Jipun dalam Perang Dunya Kedua. Ba taun-taun keterubah iya, mata duit rupiah dikena beserimbai enggau mata duit bukai, nyengkaum versyen baru gulden ti diberi kelala Belanda. Pulau Riau enggau sepiak New Guinea (Irian Barat) Indonesia bisi varian rupiah kediri empu kelia, tang tu dipasukka ngagai rupiah nasional dalam taun 1964 enggau 1971, sama-sama (peda rupiah Riau enggau rupiah Irian Barat).

 Denominasyen baru 
Perambu ti udah lama dipejalaika dikena ngubah mata duit rupiah bedau nerima jurai undang-undang ti formal. Kenyau ari taun 2010, Bank Indonesia, nyadi piak bekuasa wang Indonesia, udah suah ngansak ngemunaska tiga kusung kepenudi mata duit nya dikena ngemudahka pengawa ngatur transaksyen, madahka pengawa nya enda ngeruga rega enggau reti iya. Dalam taun 2015, perintah udah nganjung rang undang-undang nukar baru mata duit rupiah ngagai Dewan Pengari Rayat, tang nya bedau diperundingka. Dalam taun 2017, Gabenor Bank Indonesia Agus Martowardojo nandu baru jaku tangkan nya, madahka enti pengawa ngaga baru mata duit berengkah tekala nya, proses nya ulih tembu manggai ba taun 2024 tauka 2025.It is time for rupiah redenomination, central bank says , Jakarta Post, 30 May 2017 

 Kereban sanding 

 Sumber rama 

  Cribb, Robert, "Political dimensions of the currency question 1945–1947", Indonesia 31 (April 1981), pp. 113–136.


Kategori:Mata duit Asia